stanford-oval/wikipedia huggingface dataset:
שאול שמאי
ביוגרפיה

שמאי נולד בבגדאד שבעיראק לציון ולולו שמאי. בשנת 1942 עלה באופן בלתי לגאלי לארץ ישראל והצטרף להכשרה של תנועת "הנוער העובד והלומד" בקיבוץ מעוז חיים, ממנו נשלח לסמינר שליחים של "החלוץ" במטרה לשמש שליח התנועה באירופה לאחר מלחמת העולם השנייה. לאחר שנתפס בפעילות לקליטת מעפילים בחוף ניצנים הוגלה למחנות המעצר בקפריסין, ועסק שם בהדרכת נוער.
היה חבר הפלמ"ח והשתתף במלחמת העצמאות, תחילה כאלחוטן במפקדת חזית הדרום. שאול היה מפקד יחידת האלחוט באזור הדרום שישבה בגדרה. באחריותו היה תרגום חומרים גלויים, אך הוא ניסה את כוחו בפענוח מברקים מוצפנים, ובעקבות הצלחתו, לאחר מבצע דני הועבר ליחידת האזנה באזור. יכולות הפענוח שהפגין הביאו עוד בתקופת הלחימה לכך שהשתלם בתחום כתבי סתר. בעיצומה של ההפוגה השנייה במלחמת העצמאות באוקטובר 1948 הצליח שאול שמאי לפענח את הצופן המצרי. אחד המברקים שפיענח איפשר למטכ"ל לכבוש את באר שבע ללא קרב (מבצע משה), כיוון שהמברק שנקלט ופוענח הורה לכוחות המצרים לסגת ולייצב קו חדש מדרום לבאר שבע. לאחר המלחמה ביקש להשתחרר וללמוד אך התבקש להישאר ולעבוד בצה"ל כאזרח ולעסוק בתחום שבירת צפנים.
שמאי שירת באגף המודיעין תחילה כאזרח ומדצמבר 1959 כקצין. הוא פיתח שיטות מקוריות לפענוח והתקדם עד לתפקיד מפקד תחום פיצוח צפנים ביחידה 8200. על הישגיו זכה ב-1963 בפרס ביטחון ישראל.
לדברי יואל בן-פורת, מפקד יחידה 8200 בשנות ה-70, שמאי הוא שהציע לברור בוגרי תיכון מצטיינים, ללמדם ערבית, ולהפנות אותם ליחידה 8200, שעד אז סבלה מבעיית כוח אדם שלא היה איכותי דיו.
בשנת 1972 נפטר שמאי מהתקף לב בעת שירותו, בגיל 46. הוא הובא למנוחות בבית העלמין הצבאי קריית שאול. לטענת יואל בן-פורת, שמאי, שהיה על סף גאונות, סבל משחיקה בגלל השעות הרבות שהקדיש לעבודתו, לעיתים – 18 שעות ביום, ללא חופש וללא הפסקה מ-1955.
בן-פורת טען ששמאי היה שובר הצפנים הטוב בעולם (מבין יחידות המודיעין שהמודיעין הישראלי עמד איתן בקשר) וששון יצחייק, ששרת כמפקד תחום שבירת הצפנים בהמשך, אמר "שכולנו היינו ילדים לעומתו".
לאחר פטירתו זכה בצל"ש הרמטכ"ל. בעיטור זה זכה
על תרומתו ועל הישגיו המובהקים בתחום חיוני לפעולות של צה"ל. בכל פעלו הצטיין במסירות ללא סייג, בכושר המצאה, במחשבה מקורית ובדבקות במשימה, שהיו לברכה ולתועלת לבטחון המדינה.
במפקדת יחידה 8200 נקרא בניין על שמו.
שמאי היה נשוי לשלומית הר-שפר, ששירתה אף היא כאלחוטנית במלחמת העצמאות ביחידת שפ"ן - שירות פענוח נסתרות.
הערות שוליים

↑  קורות החיים של שאול שמאי, באתר "יזכור" של משרד הביטחון
1 2  עדות יואל בן-פורת בפני ועדת אגרנט, באתר ynet, אוקטובר 2014, עמ' 33-32
שנג'ואו 8

שנג'ואו 8 (בסינית מפושטת: 神舟; בפין-יין: shénzhōu) היא חללית סינית ששוגרה למשימה בלתי מאוישת ב-31 באוקטובר 2011. החללית שוגרה על מנת לבצע תמרונים בחלל שיאפשרו לה להתחבר לטיאנגונג 1, המדגים הטכנולוגי של תחנת החלל הסינית.
משימתה של שנג'ואו 8 ביצעה גם ניסויים מדעיים בתחום מדעי החיים עבור סוכנות החלל האירופית. החללית שנג'ואו 8 זהה לחלליות המאוישות מסדרת שנג'ואו ויכולה להכיל צוות של 3 בני אדם אך היא נשלטת ממרכז הבקרה הקרקעי של סין. ב-3 בנובמבר 2011 התחברה החללית עם טיאנגונג 1, ולראשונה במסגרת תוכנית החלל הסינית התחברו שתי חלליות במסלול סביב כדור הארץ.
ריבר (סדרת טלוויזיה)

| --- | --- |

כרזת הסדרה
 סוגה:  סדרת דרמה 
 יוצרים:  אבי מורגן
 כותבים:  אבי מורגן
 שחקנים:  סטלאן סקארסגארד  ניקולה ווקר  אדיל אקטר
 ארץ מקור:  הממלכה המאוחדת הממלכה המאוחדת
 שפות:  אנגלית
 מספר עונות:  1
 מספר פרקים:  6
 הפקה
 מפיק:  כריס קארי
 מפיקים בפועל:  ג'יין פת'רסטון  מנדה לווין  אבי מורגן  לוסי ריצ'ר
 חברת הפקה:  Kudos
 הפצה:  Shine International
 מוזיקה:  הארי אסקוט
 אורך פרק:  54–58 דקות
 שידור
 רשת שידור:  BBC One
 תקופת שידור מקורית:  13 באוקטובר 2015 – 17 בנובמבר 2015
 קישורים חיצוניים
 אתר רשמי
 דף התוכנית ב-IMDb
 
ריבר (באנגלית: River) היא סדרת דרמה בריטית בת שישה פרקים שיצרה וכתבה אבי מורגן, ובכיכובם של סטלאן סקארסגארד וניקולה ווקר. שידור הבכורה של הסדרה בערוץ BBC One היה ב-13 באוקטובר 2015. בנטפליקס שודרה הסדרה החל מ-18 בנובמבר 2015. הסדרה מתמקדת במפקח הבילוש ג'ון ריבר, שסובל מרגשות אשמה אחרי רציחתה של השותפה שלו במשטרה, והיא מופיעה בהזיותיו כרוח רפאים.
צוות השחקנים

סטלאן סקארסגארד – מפקח בילוש ג'ון ריבר, משטרת המטרופולין של לונדון
ניקולה ווקר – סמלת בילוש ג'קי "סטיבי" סטיבנסון
אדיל אקטר – סמל בילוש איירה קינג
ג'ורג'ינה ריץ' – רוזה פאלוס, פסיכולוגית במשטרה
סורקה קיוזאק – בריידי סטיבנסון
אוון טיל – רב-פקד מרקוס מקדונלד
טרלוך קונוורי – פרנקי סטיבנסון
אדי מארסן – תומאס ניל קרים, המרעיל מלמבת'
לזלי מנוויל – פקד בילוש כריסי ריד
מייקל מלוני – טום ריד
ג'ים נורטון – מייקל בניגן
שאנון טרבט – ארין פילדינג
ג'וזף אלטין – כריסטופר ריילי
הפקה

את הסדרה הזמינו שארלוט מור ובן סטיבנסון. המפיקים בפועל היו ג'יין פת'רסטון, מנדה לווין, אבי מורגן ולוסי ריצ'ר. באוקטובר 2014 החל שלב הצילומים בלונדון. החברה המפיקה הייתה Kudos, והסדרה הופצה ברחבי העולם על ידי Shine International.
שירה של הזמרת טינה צ'ארלס "I Love to Love (But My Baby Loves to Dance)" מופיע פעמיים בסדרה, בתחילת הפרק הראשון ובסיום הפרק האחרון.
אתרי צילומים

הצילומים נערכו בשמונה רבעים בלונדון - למבת', איזלינגטון, קמדן, האקני, סאות'ארק, רדברידג', ניוהאם, טאוור המלטס ולואישם.
אתרים בולטים בסדרה כוללים את דרך קלרקנוול באיזלינגטון, פארק סאות'ארק, תיאטרון הגלוב וגשר המילניום בסאות'ארק, ותחנת הרכבת סטרטפורד בניוהאם.
פרקים

| מס' בסדרה | מס' בעונה | שם הפרק    | תאריך שידור מקורי |  |  |
| --- | --- | --- | --- | --- | --- |
| 1 | 1 | פרק 1 | ריצ'רד לקסטון | אבי מורגן | 13 באוקטובר 2015 |
סמל בילוש ג'ון ריבר סובל מהזיות בהן הוא רואה את שותפתו לעבודה, סמלת בילוש ג'קי "סטיבי" סטיבנסון, שנרצחה לא מזמן. הוא מנסה למצוא את הרוצח אף על פי שנאסר עליו להשתתף בחקירה בשל הקרבה שלו לאירועים. ריבר נאלץ לעבור בדיקה פסיכיאטרית, ומפקדיו מבהירים לו שמצפים ממנו להיכשל בה. בינתיים ריבר רודף אחר חשוד ברצח, שבמהלך המרדף הוא קופץ מבניין ונהרג. במקביל ריבר מתמודד עם אם שבתה נעדרת, שדורשת למצוא את גופתה.
| 2 | 2 | פרק 2 | ריצ'רד לקסטון | אבי מורגן | 20 באוקטובר 2015 |
בטקס האשכבה של סטיבי, ריבר פוגש את אחיה ג'ימי ובני משפחה נוספים. סטיבי הייתה מרוחקת ממשפחתה במשך שנים רבות. היא העידה במשפט נגד ג'ימי, שהביא למאסר ממושך בגין רצח. החלטתה לאחר מכן להיות שוטרת העמיקה את השבר בינה לבין משפחתה. חברתו ההרה של האיש שנהרג בגלל ריבר תוקפת אותו. ריבר מתחיל לפקפק באשמתו של האיש. מסתבר לו שלסטיבי היה טלפון נייד נוסף. ראיות DNA מוכיחות שסטיבי הייתה בתוך המכונית בה נהג הרוצח שלה. ריבר והאישה ההרה מתחילים לבטוח זה בזה, ובעזרתה הוא בוחן את ההיסטוריה של המכונית שממנה נרצחה סטיבי.
| 3 | 3 | פרק 3 | טים פייוול | אבי מורגן | 27 באוקטובר 2015 |
ריבר מתעמת עם השותף החדש שלו, איירה, שרוצה לספר למפקדים על גילוי הטלפון הנוסף של סטיבי. ריבר מסכים לעשות זאת, אבל מתעקש לחקור בעקבות הרמזים שהתגלו מהטלפון. במקביל ריבר ואיירה חוקרים מקרה של תאונת עבודה באתר בנייה. להפתעתו מגלה ריבר שהמסקנה מהדו"ח הפסיכיאטרי שלו היא שהוא כשיר להמשיך בעבודתו.
| 4 | 4 | פרק 4 | ג'סיקה הובס | אבי מורגן | 3 בנובמבר 2015 |
ריבר חוקר את מערכת היחסים של סטיבי עם עובד בחנות לממכר קבב, והוא מודאג מהתפיסה שלו של חייה הפרטיים. הוא ואיירה עובדים ערב אחד בביתה של כריסי ריד. ריבר מופתע לגלות שאחד האנשים שאליו התקשרה סטיבי בטלפון השני היה טום ריד, בעלה של כריסי. ריבר משתתף במפגש שעורכת רוזה לאנשים ששומעים קולות.
| 5 | 5 | פרק 5 | ג'סיקה הובס | אבי מורגן | 10 בנובמבר 2015 |
ריבר ואיירה חוקרים את הרצח בספריה של עובד חנות הקבב, היידר ג'מאל אבדי. הם מתמקדים במנקה שנראה בצילומי הטלוויזיה במעגל סגור, וגם בעורכת דין שמיצגת את היידר בבית המשפט בנושאי הגירה. הם מבינים שייתכן שזאת הייתה החקירה שסטיבי עסקה בה בחשאי, ושאולי הביאה למותה.
| 6 | 6 | פרק 6 | אנדי וילסון | אבי מורגן | 17 בנובמבר 2015 |
ריבר ואיירה ממשיכים לחקור בעקבות הממצאים שגילתה סטיבי. היא בדקה כיצד מהגרים לא רשומים, קיבלו בקלות אישורי הגירה ואחר כך נוצלו בעסקים מסוימים. עוד הם גילו קשר בין העסקים האלה, ועדויות לשחיתויות. אבל ריבר גם חושף סודות גדולים בחייה הפרטיים של סטיבי. הוא מוצא לבסוף את הרוצח שלה, אבל מבין שבכך הוא מאבד אותה לנצח.
הערות שוליים

↑    Pa, ‏Abi Morgan to pen new detective series for BBC, The Telegraph, 24 September 2013
↑  "Netflix Acquires BBC's 'River' Starring Stellan Skarsgård". Deadline. 13 באוקטובר 2015. נבדק ב-14 באוקטובר 2015. {{cite web}}:  (עזרה)
↑  "John Doyle: Watch River, a masterpiece of melancholy crime drama". Globe and Mail. 15 במאי 2018. נבדק ב-28 ביוני 2019. Over six hours, the mystery of Stevie's death unravels and River becomes deeply knowledgeable about despair and anxiety, something that enables him to solve other crimes. {{cite news}}:  (עזרה)
↑  "BBC One River, Episode 1: Credits". BBC. נבדק ב-13 באוקטובר 2015. {{cite web}}:  (עזרה)
↑  "BBC One announces brand-new drama series RIVER, by Emmy award-winning writer Abi Morgan". BBC. 24 בספטמבר 2013. נבדק ב-25 בינואר 2014. {{cite news}}:  (עזרה)
↑  "Production starts on BBC One's River starring Stellan Skarsgard". BBC. 6 באוקטובר 2014. נבדק ב-27 במרץ 2015. {{cite news}}:  (עזרה)
↑  White, Peter (24 בספטמבר 2013). "BBC1 orders Abi Morgan crime series". Broadcast Now. נבדק ב-25 בינואר 2014. {{cite news}}:  (עזרה)
↑  "London's at its moody best in Scandi-style River" (הודעה לעיתונות). FilmFixer. 13 באוקטובר 2015. נבדק ב-13 באוקטובר 2015. {{cite press release}}:  (עזרה)
שיכרון מדברי

| שיכרון מדברי |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: סולנאים
משפחה:: סולניים
סוג:: שיכרון
מין:: שיכרון מדברי
שם מדעי
 Hyoscyamus desertorum ‏Laurent-Täckholm, 1942
שִׁכָּרוֹן מִדְבָּרִי (שם מדעי: Hyoscyamus desertorum) הוא מין של צמח מדברי חד-שנתי רעיל לבני אדם ודביק, צהבהב ומשחיר בהתייבשו, ממשפחת הסולניים. מין זה הוא צמח חולות של מדבר קיצוני אוהב חום שכותרתו בצבע צהוב בהיר ולועו ארגמני, בולטת מגביע שמן וגדול. שיכרון מדברי הוא צמח רעיל לבני אדם כמו כל מיני השיכרון. הוא מכיל אלקלואידים הגורמים לערפול החושים של הטועם מחלקיו גם בכמות קטנה ואף למוות, אם אין מטפלים בטועם במהירות. שימוש בו כתחליף לחשיש גורמת למחלה ואף למוות. חלקי הצמח או זרעים הנכנסים לעיניים פוגעים בשרירים המפעילים את האישון למספר ימים.
הפריחה מסוף פברואר ועד תחילת יוני לפעמים עד אוגוסט.
שמות

שמו הקודם של שיכרון מדברי הוחלף משיכרון המדבר. שם הלוואי הקודם הַמִּדְבָּר הוחלף בצורת שם התואר כדי לשמר את צורת הנפרד של שם הסוג.
בית גידול ותפוצה

טיפוס תפוצתו של שיכרון מדברי הוא סהרו-ערבי ותפוצתו מצומצמת ומשתרעת מסוריה בצפון ועד מצרים ועד צפון מזרח חצי האי-ערב. בישראל הוא נפוץ בדרום הנגב; מצוי במערב הנגב ובערבה, נדיר בבקעת ים המלח ובהר הנגב ונדיר מאוד באדום. בית גידולו הראשוני הוא ערוצי נחל לאחר שיטפונות וכיום הוא גדל בעיקר במקומות מופרים ובצדי דרכים במדבר.
מורפולוגיה

שיכרון מדברי הוא צמח עשבוני חד-שנתי בעל מספר גבעולים זקופים, גובהו 20 עד 50 ס"מ, דביק וכולו מכוסה בשערות בלוטיות ארוכות או קצרות וצפופות שאינם נעימות למגע. פרחיו (עלי הכותרת) יוצאים מגביע שמן וגדול.
הגבעולים זקופים וכמעט אינם מסועפים.
הלוואים נעדרים. הפטוטרות קיימות בעלים התחתונים ולא בעליונים.
העלים מסורגים ופשוטים, רוב העלים של הגבעול דמויי ביצה רחבה, רוחבם שווה כמעט לאורכם, אונות העלים קצרות ורוחבן גדול מאורכן (צורתן משולש) וחלקן משוננות. העלים בחלק העליון של הגבעול תמימים או כמעט כך צורתם דמוית ביצה או אליפסה.
התפרחות הן תפרחות עקרביות, שגביעיה נותרים זקופים לאחר הפריחה. התפרחות שיבוליות חד-צדדיות, כלומר הפרחים צפופים מאוד, יושבים (ללא עוקץ) מרוכזים בצד אחד של גבעול התפרחת בטור אחד. קצה הגבעול מתכוף כעוקץ עקרב ועל התפרחות קרויות תפרחות עקביות.  הגביעים נותרים זקופים על גבעול התפרחת לאחר הפריחה.
הפרחים צהובים, חיקיים, יושבים (ללא עוקץ), דו-מיניים, ובלתי נכונים, בעלי שחלה עילית, בעלי עטיף כפול.
הגביע מאוחה בעל צינור דמוי צינור-פעמון, מסתיים בחמש שיניים והוא משתייר בפרי וגדל עמו. בפרי הוא נוקשה ועם עורקים מוגבהים ובולטים. הגביע גדול ושמן בעת ההבשלה כ-2 ס"מ.
הכותרת מאוחת עלים דמוית משפך עד פעמון, היא ארוכה בהרבה מהגביע, אורכה כ-3 ס"מ, וצבעה צהוב בהיר ולועה מעוטר בכתמים ארגמניים כהים.
הכותרת מאוחת עלים דמוית משפך עד פעמון; אוגן הכותרת בלתי נכון, בעל 5 אונות, ולעיתים קרובות סדוק בין האונות הקדמיות. האונות בלתי שוות פחות או יותר, וקהות (מעוגלות בראשן). הזירים, המאבקים הצהובים ועמוד השחלה בולטים מתוך הכותרת.
האבקנים 5, כמספר אונות הכותרת, אינם שווים באורכם זה לזה, על פי רוב וקבועים בבסיס צינור הכותרת ובולטים כרגיל מתוכה. הזירים דקיקים וארוכים מהמאבקים.
השחלה עילית, עמוד שחלה ארוך בולט מחוץ לכותרת, הצלקת דמוית גולה.
הפרי הלקט בלתי קוצני, מרובה זרעים, בן 2 מגורות, כלוא בתוך גביע מתפרה שגדל עם הפרי והתקשה, ולאורכו עורקים מוגבהים ובולטים. אורך הגביעים 10 עד 30 מ"מ, אורך העוקץ שלהם משתנה מפרט לפרט ואף לאורך ציר התפרחת עצמו.
ההלקט נפתח על ידי מכסה. הפתיחה היא היקפית על ידי סדק רוחב ברקמת הניתוק שהתפתחה סביב, באופן שנוצר מכסה.
הזרעים מגובששים או מגוממים.
הערות שוליים

1 2  Hyoscyamus desertorum, POWO plants of the World Online. Published on the Internet
1 2 3 4 5  עזריה אלון, מיכה לבנה, דוד הלר (ע), החי והצומח של ארץ ישראל, צמחים בעלי פרחים, כרך 11, רמת גן: משרד הבטחון - ההוצאה לאור, החברה להגנת הטבע, 1983, עמ' 84-85
↑  שיכרון מדברי, באתר צמחיית ישראל וסביבתה
↑  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1998, עמ' 589-590
1 2 3 4  מיכאל זהרי, מגדיר חדש לצמחי ישראל, תל אביב עם עובד 1989 מהדורה חדשה מתוקנת ומורחבת, תל אביב: עם עובד, 1989, עמ' 397-399

נוף הצמח בנוף המדברי
רמזי ריצ'רד ריינאגל

| --- | --- |

 לידה:  19 במרץ 1775 לונדון, ממלכת בריטניה הגדולה 
 פטירה:  17 בנובמבר 1862 (בגיל 87) לונדון, הממלכה המאוחדת של בריטניה הגדולה ואירלנד 
 יצירות ידועות:  An Ornithologist, A Wooded Landscape, Francis Noel Clarke Mundy and His Grandson, William Mundy 
 צאצאים:  Oriana Jane Reinagle, ג'ורג' פיליפ ריינאגל 
 
רמזי ריצ'רד ריינאגל (באנגלית: Ramsay Richard Reinagle;‏ 19 במרץ 1775 – 17 בנובמבר 1862) היה צייר דיוקן, נוף ובעלי חיים אנגלי, ובנו של פיליפ ריינאגל.
ביוגרפיה

רמזי ריצ'רד ריינאגל היה תלמידו של אביו פיליפ ריינאגל, שאת סגנונו הוא למד, והציג באקדמיה המלכותית כבר בשנת 1788. בהמשך נסע לאיטליה, ולמד ברומא בשנת 1796. הוא ביקר בהולנד על מנת ללמוד מהמאסטרים ההולנדיים. לאחר שובו הביתה צייר זמן מה בפנורמה של רוברט בארקר בכיכר לסטר, ולאחר מכן נכנס לשותפות עם תומאס אדוארד בארקר, בנו הבכור של רוברט, שלא היה אמן, על מנת להקים בניין מתחרה בסטרנד. הם הפיקו תמונות פנורמה של רומא, מפרץ נאפולי, פירנצה, גיברלטר, מפרץ גיברלטר ופריז, אך ב-1816 מכרו את התערוכה שלהם להנרי אסטון בארקר וג'ון ברפורד.
ב-1805 נבחר ריינאגל למקורב של אגודת הציירים בצבעי מים, ובשנת 1806 לחבר. הוא הפך לגזבר שלה בשנת 1807, והיה נשיא בשנים 1808 עד 1812 בין 1806 ל-1812 הוא שלח לתערוכות שלה שישים ושבעה רישומים, בעיקר נופים איטלקיים ונופים של האגמים האנגלים. באותה תקופה הציג דיוקנאות ונופים בשמן באקדמיה המלכותית, שבה הפך למקורב ב-1814, ולאקדמאי ב-1823.
בשנת 1848 הוא שלח לתערוכת האקדמיה המלכותית בתור עבודתו, תמונה קטנה של מזג אוויר גשום מטירת הרסט, שצוירה על ידי אמן צעיר בשם J. W. Yarnold, שאותה הוא רכש בחנות תיווך. הוא עשה שינויים קלים בתמונה ושלח אותה כעבודתו. שהתגלתה הרמאות, אחרי בירור מלא שנערך על ידי האקדמיה, הוא נקרא להתפטר מתעודתו כצייר אקדמאי מלכותי. בשנת 1850 הוא ניסה ללא הצלחה לפטור את עצמו מאחריות לזיוף, במכתבים שפורסמו בעיתון.
הוא המשיך להציג באקדמיה עד 1857, אך בשנותיו האחרונות שקע בעוני, ונעזר בפנסיה מכספי האקדמיה. הוא מת בצ'לסי ב-17 בנובמבר 1862.
ציוריו של ריינאגל נכללים באוספים של מספר מוסדות בריטיים כולל שפילד, רות'רהאם, דונקסטר וגלריה לאמנות דרבי ובאוסף האמנות הממשלתי.
ביוגרפיה > משפחה

ריינאגל התחתן עם אוריאנה בולפינץ' בשנת 1801. נולדו להם שלושה בנים, מתוכם ג'ורג' פיליפ ריינאגל הצייר, שהיה הצעיר ביותר, ובת אחת, אוריאנה ג'יין, שנישאה לסופר פיליפ דוטין.
גלריה

נער קורא
אורתינולוג
תומאס קוק
עדר בקר
נוף נהר ורועה
הערות שוליים

1 2  Graves, R. E. (1896). "Reinagle, Ramsay Richard (1775–1862), portrait, landscape, and animal painter". Dictionary of National Biography Vol. IIL. Smith, Elder & Co
↑  Art UK | Search Search, artuk.org (באנגלית)
↑  Corley, T. A. B. "Reinagle, Ramsay Richard". Oxford Dictionary of National Biography (online ed.). Oxford University Press
| --- | --- |
בקרת זהויות :  NLI: 987007434634105171  BNE: XX5436163  GND: 1037236793  ISNI: 0000 0000 6704 5968  LCCN: n88058327  NLA: 36139497  RKD: 66116  SNAC: w6dn4r2m  TePapa: 16872  Trove: 1218912  ULAN: 500030154  VIAF: 21223938   WorldCat (עם VIAF): 21223938
שומטן

שומטן
שומטן הוא אמצעי בטיחות המגן על מסילות בהן יש תנועת רכבות סדירה מפני כניסת ציוד נייד מסילתי שאינו מורשה לנוע עליה, על ידי שימוט.
על פי רוב, ממוקם השומטן במעבר בין מסילה פעילה למסילה הנמצאת בבניה או על שלוחה המחברת מסילה פעילה למתקן תחזוקה. במקרה של ציוד נייד שאיבד שליטה ומדרדר לכיוון המסילה הפעילה, יגרום השומטן לציוד הנייד שעובר עליו להישמט מהמסילה ובכך הוא ימנע ממנו גישה אל המסילה הפעילה, שם הוא עלול לגרום לתאונת רכבת.
על מנת לאפשר מעבר של ציוד נייד מהמסילה הפעילה אל אזור העבודה בו הוא משמש או להפך, יש צורך בהסרה ידנית של השומטן, בדרך כלל על ידי אדם המוסמך לאשר את מעבר הציוד הנייד אל המסילה הפעילה.
שלוון טלוא-ראש

| שלוון טלוא-ראש |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: שלוון
מין:: שלוון טלוא-ראש
שם מדעי
 Eirenis rothii ‏ז'אן, 1863
תחום תפוצה


שלוון טלוא-ראש (שם מדעי: Eirenis rothii) הוא נחש לא ארסי ממשפחת הזעמניים, והוא בין הנפוצים שבנחשי ארץ ישראל.
מאפיינים

השלוון אינו תוקפני, וכאשר מותקף, הוא מנסה לברוח ומפריש חומר בעל ריח דוחה מפתח הביב, לעיתים רחוקות הוא אף עלול לנשוך, אך מכיוון ששיניו קטנות הנשיכה כמעט אינה מורגשת.
הוא עשוי להגיע לאורך של כ-35 סנטימטרים וגופו דק ועדין. צבעו בז' מלבד ראשו, אשר מלבד שני פסי צבע בהירים, בגוונים של צהוב ובז' שחור ברובו המוחלט.
תזונתו מורכבת בעיקר מחרקים, עכבישים ונדלים. השלוון פעיל בעיקר בלילה, אך עשוי להימצא גם בשעות בין הערביים. בעונת הרבייה מטילה הנקבה 2ביצים לבנות בקרקע לחה. כעבור חודשיים בוקעים הצעירים.
קריאה נוספת

אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 193-194
הערות שוליים

↑  שלוון טלוא-ראש באתר הרשימה האדומה של IUCN
ערך זה הוא קצרמרבנושא זוחלים. אתם מוזמנים לתרום לוויקיפדיה ו.
שירות הביטחון הממלכתי (אוזבקיסטן)

| --- | --- |


טלאי הארגון
 מידע כללי
 מדינה:  אוזבקיסטן 
 תחום שיפוט:  אוזבקיסטן אוזבקיסטן
 משרד אחראי:  משרד הפנים האוזבקי
 תאריך הקמה:  14 במרץ 2018 
 מטה מרכזי:  טשקנט
 
שירות הביטחון הממלכתי של אוזבקיסטן (באוזבקית: Miliy Xavfsizlik Xizmati) הוא ארגון לביטחון ומודיעין פנימי ברפובליקה האוזבקית הכפוף לנשיא אוזבקיסטן באמצעות משרד הפנים.
הארגון אחראי למלחמה בטרור (ובייחוד נגד חיזב או-תח'ריר, תנועת השחרור האוזבקית והתנועה האסלאמית), הארגון נאבק בסחר לא חוקי בסמים, פשע מאורגן ועוסק באיסוף מודיעין באמצעות מינהל הביון של שירות הביטחון הלאומי.
עד 1996 הארגון היה אחראי גם למודיעין צבאי, כאשר באותה שנה הוקם מינהל הביון של משרד ההגנה האוזבקי, האחראי לביון צבאי. הארגון מפעיל גם את משמר הגבול האוזבקי שנקרא בשם הוועדה להגנת גבולות המדינה.
משנת 1995 עד 2018 נקרא בשם שירות הביטחון הלאומי. ב-14 במרץ 2018 הארגון שינה את שמו והפך לשירות הביטחון הממלכתי.
שיין וורד

| --- | --- |

 לידה:  16 באוקטובר 1984 (בן 39) מנצ'סטר, אנגליה, הממלכה המאוחדת
 מוקד פעילות:  הממלכה המאוחדת 
 תקופת הפעילות:  מ-2005
 מקום לימודים:  St Peter's RC High School 
 סוגה:  רית'ם אנד בלוז, פופ רוק, סול, פופ, דאנס-פופ
 סוג קול:  טנור 
 שפה מועדפת:  אנגלית 
 חברת תקליטים:  סוני מיוזיק 
 www.shayneward.com
 פרופיל ב-IMDb
 
שיין תומאס וורד (באנגלית: Shayne Thomas Ward נולד ב-16 באוקטובר 1984) הוא זמר בריטי, זוכה העונה השנייה של תחרות הכישרונות הבריטית The X Factor.
שנותיו הראשונות

וורד נולד בקלייטון שבמנצ'סטר למרטין ופילומינה. יש לו אחות תאומה בשם אמה וחמישה אחים נוספים: מארק, מרטין, מיכאל, ליסה וליאונה. הוא מעריץ של מועדון הכדורגל מנצ'סטר יונייטד. וורד הגיע לשלבים הסופיים של תחרות כישרונות בריטית בשם "Popstars: The Rivals" לפני השתתפותו באקס פקטור. וורד היה חבר בלהקה בשם "Destiny" אשר הופיעה במועדונים.
קריירה > 2005: The X Factor

בתחילת 2005 וורד נבחן לעונה השנייה של התוכנית The X Factor. וורד הרשים את כל השופטים ועבר לשלב הבא. עד מהרה סומן כמתמודד מוביל עד לניצחונו בגמר הגדול שנערך ב-17 בדצמבר 2005. לאחר זכייתו הפך אחד משופטי התוכנית, לואיס וולש, למנהלו האישי של וורד והחתים אותו בסוכנות הניהול "Walsh Global Management".
קריירה > 2006-2007: אלבום בכורה

מיד לאחר זכייתו חתם וורד חוזה הקלטות עם "Syco Music" חברה בניהול סוני וסיימון קאוול. השיר שביצע בגמר התוכנית, "That's My Goal", הפך לסינגל הראשון שיצא לאור ב-21 בדצמבר 2005. בשבוע הראשון ליציאתו נמכרו 742,000 עותקים של השיר והשיר נשאר במצעדים במשך 21 שבועות. הסינגל הגיע למקום הרביעי בכמות המכירות ביומו הראשון בהיסטוריה של הממלכה המאוחדת. וורד זכה בפרס "Ivor Novello" על מכירות הסינגל שהגיעו כיום ל 1.3 מיליון עותקים. ב-10 באפריל 2006 שוחרר הסינגל השני שנקרא "No Promises", קאבר לשיר של הזמר בראיין רייס. הסינגל הגיע למקום השני במצעדים.
אלבום הבכורה של וורד שאף קרוי על שמו, "Shayne Ward" יצא ב-17 באפריל 2006. בשבוע הראשון האלבום נכנס למצעדים במקום הראשון עם מכירות של 201,266 עותקים. נכון להיום נמכרו כחצי מיליון עותקים בממלכה המאוחדת ומעל ל 2 מיליון עותקים ברחבי העולם. האלבום הגיע למקום הראשון בשמונה מדינות נוספות והוכרז כאלבום פלטינה. הסינגל השלישי ששוחרר מהאלבום היה "Stand by Me" שיצא ב-10 ביולי 2006. הסינגל לא זכה להצלחה רבה והגיע למקום ה-14 במצעד הבריטי.
באוגוסט 2006 אובחן וורד בקשריר במיתרי הקול. בתחילת ספטמבר הוטס ללוס אנג'לס להיפגש עם מנתח מומחה. טיפולו של וורד הצליח והוא אכן חזר לקריירת השירה. בנובמבר 2006 הוציא לאור וורד אוטוביוגרפיה ששמה "My Story". הוא טס בכל רחבי הממלכה המאוחדת במסגרת קידום הספר. ב-21 בינואר 2007 החל וורד בסיבוב ההופעות שלו ברחבי הממלכה המאוחדת, הוא כלל 18 הופעות והסתיים ב-17 בפברואר 2007.
קריירה > 2007-2008: אלבום שני

וורד תכנן לשחרר באוגוסט 2007 את הסינגל הראשון מתוך אלבומו השני אך לבסוף הסינגלים "If That's OK with You" ו"No U Hang Up" שוחררו זה לצד זה ב-24 בספטמבר 2007. שניהם הגיעו למצעדים אך No U Hang Up הגיע למקום האחד עשר בזמן ש If That's OK with You הגיע למקום השני.
אלבומו השני של וורד נקרא "Breathless" ושוחרר ב-26 בנובמבר 2007. בשבוע הראשון ליציאתו נמכרו 95 אלף עותקים מהאלבום, מאוחר יותר זכה האלבום למעמד פלטינה מחומשת. במאי 2008 החל סיבוב ההופעות של וורד נקרא "The Breathless Tour 2008", הסיבוב נמשך חודש וכלל 28 הופעות. ב-19 בנובמבר 2007 שוחרר הסינגל השלישי והאחרון מהאלבום, "Breathless" שקרוי כשם האלבום.
קריירה > 2009-הווה: אלבום שלישי

סיימון קאוול סירב לשחרר עוד פרויקטים מוזיקליים של וורד והחליט להתמקד באותה תקופה באומנים כמו סוזן בויל וליאונה לואיס. בשנת 2009 וורד החל לעבוד עם המפיקים רד וואן וטאיו קרוז. אלבומו השלישי של וורד נקרא "Obsession" ושוחרר ב-15 בנובמבר 2010. הסינגל הראשון ששוחרר מהאלבום היה "Gotta Be Somebody", קאבר לשיר של להקת ניקלבק. הסינגל שוחרר ב-7 בנובמבר 2010 והגיע למקום השנים עשר.
האלבום הגיע למקום ה 15 בממלכה במאוחדת. במרץ 2011 הופיע וורד עם הסינגל השני מהאלבום שאף קרוי על שמו "Obsession" וחברת ההפקות הודיעה שלא תמשיך לעבוד עם וורד לאחר כישלון השיר במצעדים. ב-9 ביוני 2011 הוכרס כי וורז ישתתף במחזמר המוזיקלי "Rock of Ages" בתיאטרון בלונדון. ב-8 באוגוסט 2011 שוחרר הסינגל השלישי מהאלבום, שיתוף פעולה עם ג'יי פרל ונקרא "Must Be A Reason Why".
דיסקוגרפיה > אלבומים

2006: Shayne Wayne
2007: Breathless
2010: Obsession
דיסקוגרפיה > סינגלים

2005: That's My Goal - מקום 1 במצעד הבריטי
2006: No Promises - מקום 2 במצעד הבריטי
2006: Stand By Me - מקום 14 במצעד הבריטי
2007: No U Hang Up / If That's OK With You - מקום 2 במצעד הבריטי
2007: Breathless - מקום 6 במצעד הבריטי
2010: Gotta Be Somebody - מקום 12 במצעד הבריטי
2011: Obsession - מקום 97 במצעד הבריטי
2011: Must Be A Reason Why - לא דורג במצעד הבריטי
שכונת עזרא

| --- | --- |

הנצחה ליונה קוממי בגינת השוטרת בשכונת עזרא
 מידע
 עיר:  תל אביב-יפו
 שטח:  765 דונם (יחד עם שכונת הארגזים)
 אוכלוסייה:  2,670 (2012)
 קואורדינטות:  32°02′42″N 34°47′31″E﻿ / ﻿32.04513333°N 34.7919°E﻿ / 32.04513333; 34.7919
 שכונות נוספות בתל אביב-יפו
  מפת מיקום  מפה דינמית   (למפת גוש דן מוגדלת) שכונת עזרא(למפת גוש דן רגילה) שכונת עזרא(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת עזרא(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום שכונת עזרא  he שכונת עזראhe שכונת עזראמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
שכונת עזרא היא שכונה בדרום-מזרחה של העיר תל אביב-יפו. היא שוכנת מדרום לשכונת התקווה, ממזרח ומצפון לנחל איילון וממערב לשכונת הארגזים.
רחובות השכונה נקראים על שמות חודשי הלוח העברי ומונחים חקלאיים, דוגמת גדיש, גבעולים, שורשים, שבולים, יורה, מלקוש וכדומה.